Қазан (Айыртау ауданы)

Қазан — Солтүстік Қазақстан облысы Айыртау ауданындағы ауыл, Қазан ауылдық округі орталығы.

 Географиялық орны 
Аудан орталығы – Саумалкөл ауылынан батысқа қарай 52 км-дей жерде, Есілдің саласы – Иманбұрлық өзенінің сол жағалауында, Көкшетау қыратының солтүстік-батыс жағындағы орманды-далалы өңірде орналасқан.

 Халқы 
1999 жылы жергілікті тұрғындар саны 1130 адам (592 ер адам және 538 әйел адам) болса, 2009 жылы 744 адамды (365 ер адам және 379 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

 Тарихы 
1961 жылға дейін астық өндіретін ұжымшар орталығы болып келді. 1961 жылы тың жерлерді игеруге байланысты құрылған “Заветы Ильича” астық кеңшарының орталығына айналды. 1997 жылдан кеңшар негізінде бірнеше шаруа қожалықтары құрылды. Казанкада машина-трактор жөндеу шеберханасы жұмыс істейді.

 Инфрақұрылымы 
Орта мектеп, клуб, фельдшер-акушерлік пункт бар. Тұрғындары көрші елді мекендермен автомобиль жолы арқылы қатынасады.«Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IV том

 Дереккөздер 

Санат:Айыртау ауданы елді мекендері